La regidoria de Platges organitza una jornada de neteja en la zona del Pantalà
20 de juliol 2023

![](/media/014d1yxx/whatsapp-image-2023-07-20-at-13-23-43_c.jpg?width=601.1261261261261&height=850)

La zona del Pantalà del Port de Sagunt és el lloc triat per la regidoria de Platges per a desenvolupar una activitat de neteja de la costa saguntina. Esta iniciativa mediambiental està programada per a dissabte que ve 22 de juliol a les 19 hores i col·laboren les associacions Sanamares i Acció Ecologista Agró.

El regidor de Platges, Roberto Rovira, ha fet una crida a l'acció dirigida a tota la ciutadania i ha explicat el propòsit d'esta iniciativa: «**És una activitat mediambiental que té fonamentalment l'objectiu de conscienciar els veïns i les veïnes sobre la cura del nostre entorn natural de costa, així com els visitants, en plena campanya estival**».

Roberto Rovira també ha destacat la importància que tenen les dunes de les platges, tant com ecosistema per a les espècies protegides que tenim en estos espais naturals com per protecció davant els temporals. Finalment, el regidor de Platges ha agraït la «**labor enorme**» que realitzen durant tot l'any Sanamares, Acció Ecologista Agró i la SAG.

Tot aquell que vulga participar en esta jornada de neteja de platges pot inscriure's enviant un missatge al compte de correu sanamares2018@gmail.com. Des del departament de Platges recomanen als i a les voluntàries portar protector solar, calçat còmode i una botella d'aigua reutilitzable.

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-platges-organitza-una-jornada-de-neteja-en-la-zona-del-pantala/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-platges-organitza-una-jornada-de-neteja-en-la-zona-del-pantala/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-platges-organitza-una-jornada-de-neteja-en-la-zona-del-pantala/ "Linked In")
*   [](mailto:?body=https://aytosagunto.es/va/actualitat/la-regidoria-de-platges-organitza-una-jornada-de-neteja-en-la-zona-del-pantala/)